**סיכום ממצאי הסקר והשלכותיו**

1. לסקר השיבו **274** מנהלים מכל המחוזות, לרבות מטה הילה וקידום נוער והמסגרות המיוחדות.

2. מרבית המשיבים הם מנהלי יחידות (33%), מנהלי השכלה (27%) ומנחי השכלה (10%). היתר מופיעים בשיעורים נמוכים יותר.

3. רובם המכריע של המנהלים (95%) כצפוי/כמצופה, משתמשים במחשב בשגרת עבודתם היום-יומית.

4.היישום השכיח ביותר הוא וואטאפ (WhatsApp) בסלולר (29%) ומאגרי המידע המקוונים (דוגמת ויקיפדיה והמאגרים האקדמיים). לאחריו מכן השימוש ברשתות החברתיות שבאינטרנט (פייסבוק ויו-טיוב).

5. מידת העניין של המשיבים בשילוב היישומים השונים באינטרנט בעבודה החינוכית-טיפולית בקידום נוער: רוב מכריע (78%), רק 4 מנהלים הביעו התנגדות לרעיון ואילו 20% טרם גיבשו דיעה בנושא.

7. בשאלה הפתוחה: היכרות עם עובדים אחרים בקידום נוער ששילבו את האינטרנט בעבדותם החינוכית-טיפולית: ניתוח התוכן העלה תשובות מעניינות ביחס לשימוש ביישומים שונים, מטרות השימוש, והתכנים בהם מתבצעת העבודה החינוכית טיפולית ברשת.

מבין הדיווחים שעלו בסקר המלמדים אותנו מה נעשה עד כה ביחידות באגף השונות ניתן להצביע על 2 מגמות בולטות. האחת, שימוש ברשת וביישומים מקוונים ומתוקשבים, כחלק מהעבודה והמפגש הפרונטאלי. לעומת עבודה מקוונת לחלוטין עם הנערים. אופרציה זו כוללת בעיקרה הפצת מידע לצורך שמירת על קשר ויידוע על הפעילויות.

התמות המרכזיות:

* העברת מסרים חינוכיים ופיתוח גלישה נבונה ואחראית.
* כלי לשיווק ויידוע על הנעשה ביחידה- העברת הודעות שונות (כגון מידע על מסיבות, טיולים, מבחנים), איחולי יום הולדת, דיווח עם הצלחות עם נערים.
* שילוב מערכי למידה והוראה מתוקשבת – מצגות, סרטונים, משחקים, מאגרי מידע וכיו"ב.
* מרחב להיכרות עם עולמם של בני הנוער, התנהגותם והשיח שהם מנהלים, לרבות זיהוי משברים ו"מעקב"| אחר התנהגויות סיכון – ניתן לדעת עליהם הרבה דרך הפעילות שלהם ברשת
* פייסבוק ככלי לשמירת קשר, ולאיתור ויישוג (Outreach)- איתור נערים שנעדרו זמן רב מהיחידה.

8. בעיות חזויות או המבוססות על הניסיון, שיכולות להתרחש מעצם שילוב הרשת בעבודה החינוכית-טיפולית? (מה שמודגש עלה בשכיחות גבוהה במיוחד).

* **חשיפה לתכנים ואתרים לא ראויים. – (לדוגמה נוער דתי יחשף לתכנים שאינם מקובלים על הוריו).**
* **קושי להפריד בין עבודה וחיים פרטיים – חשש ליצירת עומס עבודה נוסף.**
* **אובדן גבולות בין העובד לבין הנער.**
* **אין תחליף לתקשורת פנים אל פנים בקשר מקצועי – אובדן התקשורת הבלתי מילולית משמעותי, חסרות מחוות, שפת גוף וכו'.**
* **אי נגישות טכנולוגית והעדר מרחב עבודה הולם ביחידות.**
* חשש מאי ודאות והעדר ידע כיצד לפעול ולהגיב - קושי בהבטחת ההגנה על הנערים, חשיפה לבריונות מקוונת וחוסר שליטה של העובד במרחב זה.
* צורך במענה מיידי לתכנים שעלו ברשתות החברתיות או בשיח עם הנער/ה.
* זמינות יתר ותלות וירטואלית - האם בכך נעודד אותם להיות יותר ברשת ונהווה דוגמה שלילית ?
* סוגיות אתיות – כיצד מגיבים בעת החשפות לתוכן בעייתי?
* פגיעה הדדית בפרטיות, חשש לפגיעה בסודיות.
* חשש מ"השתלטות" הרשת על מערך הלמידה (בהיל"ה).

מסקנות:

יום העיון משקף ותואם את הצרכים של העובדים. תמהיל ההרצאות והסדנאות שבנינו עלה בבהירות בסקר.

כ-15-20% מהעובדים (מיעוט יחסי) מעלים דאגה מהכניסה לרשת ("שלא נשמש מודלינג למשהו שלילי"," הם גם ככה נמצאים המון שעות, אז גם איתנו?" "זה מרחב מסוכן, כדי לחשוב טוב לפני שנכנסים לשם").